黑糖珍珠鹿丸早排終於試到喇，之前成日見佢大排長龍，所以都冇去特登排隊，呢兩星期見人少少，就去買左黎飲。飲完一次之後好快就再買第二次啦，因為佢呢個招牌嘅鹿丸真係唔錯。佢話建議唔好攪勻佢因為鹿丸係熱嘅，新鮮煮起，上面嘅冰凍牛奶同下面嘅鹿丸一齊飲，冷熱交融，個感覺真係唔錯。味道方面，好多人都會覺得有少少太甜，但對我來講我就覺得OK嘅，仲覺得佢好似布甸上面果種黑糖味道，搞到我都心思思好想食返個布甸添。牛奶都幾好，見到佢係用明治牛奶，牛奶味道10分突出，所以成杯嘅感覺都幾好架！